**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 26.11.2020**.

**SKRAĆENI ZAPISNIK**

**SA 34. SJEDNICE UPRAVNOG VIJEĆA JU KAMENJAK**

održane u četvrtak 26.11.2020. u 16:30 sati u prostorijama Javne ustanove Kamenjak.

Prisutni: Vlasta Iveša Mihovilović, Ivana Marić, Matija Medica, Daniel Marušić

Odsutni: Ljubomir Mezulić

Ostali: ravnatelj Aljoša Ukotić, voditeljica stručne službe Katarina Bulešić

D N E V N I R E D

1. Potvrda računa
2. Odluka o odabiru najpovoljnije ponude za predmet nabave: Usluga revizije projekta ORKA – Održivi razvoj značajnog krajobraza Donji Kamenjak i medulinski arhipelag
3. Cjenik usluga za 2021. godinu
4. Prijedlog Godišnjeg programa zaštite, održavanja, očuvanja, promicanja i korištenja zaštićenih područja Općine Medulin
5. Razno

Dnevni red se jednoglasno usvaja.

**AD.1. Potvrda računa**

Daju se članovima vijeća JU Kamenjak na znanje, uz detaljno obrazloženje i iznosi računa, te se traži suglasnost za plaćanje istih. Računi su, kako slijedi:

|  |  |  |  |  |
| --- | --- | --- | --- | --- |
| **RED. BR.** | **NAZIV DOBAVLJAČA** | **RAČUN** | **DATUM RAČUNA** | **IZNOS** |
| 1. | PROJEKT POROPAT D.O.O. | 1.1.2001 | 08.10.2020. | 172.212,80 kn |
| 2. | PORETTI D.O.O. | 18.1.2001 | 08.10.2020. | 181.550,45 kn |
| 3. | ZAK D.O.O. | 344/30/6 | 19.10.2020. | 284.832,78 kn |
| 4. | ISTARSKA RAZVOJNA TURISTIČKA AGENCIJA | 212-1-1 | 29.10.2020. | 112.312,50 kn |
| 5. | HRVATSKI ŠUMARSKI INSTITUT | 105RAF-SI--20/0000255 | 30.10.2020. | 33.750,00 kn |
| 6. | EZEA D.O.O. | 60/1/2 | 28.10.2020. | 141.187,50 kn |

Članovi UV suglasni su za plaćanje svih gore navedenih računa.

Za:4 Protiv:0

**AD. 2. Odluka o odabiru najpovoljnije ponude za predmet nabave: Usluga revizije projekta ORKA – Održivi razvoj značajnog krajobraza Donji Kamenjak i medulinski arhipelag**

Proveden je postupak jednostavne nabave za predmet nabave: Usluga revizije projekta ORKA – Održivi razvoj značajnog krajobraza Donji Kamenjak i medulinski arhipelag, procijenjene vrijednosti 40.000,00 kn bez PDV-a. U predmetnom postupku nabave, po Pozivu, javila su se tri subjekta, kako slijedi :

CONSULTUM KOMPARIĆ d.o.o., Argonautska 28, Pula, OIB:84407468394

MAZARS CINOTTI AUDIT d.o.o., Strojarska 20, Zagreb, OIB:36996600138

HLB Inženjerski biro d.o.o., Strossmayerova 11, Rijeka, OIB:89015118914

Nakon pregleda i ocjene ponuda, povjerenstvo predlaže donošenje odluke o odabiru ponude ponuditelja CONSULTUM KOMPARIĆ d.o.o., čija je ponuda ekonomski najpovoljnija i ispunjava sve uvjete tražene Pozivom u iznosu od 38.300,00 kn + PDV.

Članovi UV suglasni su s predloženim.

Za: 4 Protiv:0

**AD. 3.** **Cjenik usluga za 2021. godinu**

Ravnatelj upoznaje članove UV sa cjenikom uslugaJU Kamenjak u usporedi sa važećim cjenicima na ostalim zaštićenim područjima. Ističe kako su cijene usluge, primjerice snimanja na našem području, znatno više u usporedbi sa drugim zaštićenim područjima, te predlaže smanjenje istih. Član vijeća, g. Daniel Marušić ističe kako na nacionalnoj razini postoji cjenik za zaštićena područja od strane Ministarstva za zaštitu okoliša, te će isto biti slobodan istražiti. Na temelju prikupljenih informacija za jednu od narednih sjednica, odgađa se definiranje cijene za uslugu snimanja. Predlaže se i povećanje cijene ulaska na području sa motociklom ili mopedom sa 30 na 40kn za jednodnevni ulazak (srazmjerno povećanje za trodnevni, sedmodnevni i dvanaestodnevni ulazak), ponajviše radi problematike vezane uz quadove. Za sve ostale usluge na snazi je važeći cjenik za 2020.g.

Članovi UV suglasni su s predloženim.

Za: 4 Protiv:0

**AD. 4. Prijedlog Godišnjeg programa zaštite, održavanja, očuvanja, promicanja i korištenja zaštićenih područja Općine Medulin**

Voditeljica stručne službe upoznaje članove UV detaljnije o svim aktivnostima iz predloženog Godišnjeg programa zaštite, održavanja, očuvanja, promicanja i korištenja zaštićenih područja Općine Medulin. Istaknula je kako su određene aktivnosti morale biti odgođene za neko budući razdoblje, jer iste nije bilo moguće odraditi radi aktualne pandemije covid – 19.

Članica UV Ivana Marić, opravdano napušta sjednicu.

Članovi UV suglasni su prijedlogom godišnjeg programa.

Za:3 Protiv:0

**AD. 5. Razno**

Ravnatelj informira članove UV kako su pristigle dvije ponude za vođenje vanjskog knjigovodstva, od tvrtki koje imaju iskustvo u vođenju knjiga za neprofitne institucije, a to su: tvrtka Arsenal d.o.o., Arsenalska 8, Pula, oib: 4243338390, i tvrtka Virkont d.o.o., Marijanijeva 11, Pula, oib: 06666108336. Članovi UV nalažu ravnatelju da se po toj točci još detaljnije prikupe potrebiti podaci kako bi se u jednoj od narednih sjednica donijela odluka.

Predsjednik Upravnog vijeća

JU Kamenjak

Matija Medica

**SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:**

* Odluka o odabiru najpovoljnije ponude za predmet nabave: Usluga revizije projekta ORKA – Održivi razvoj značajnog krajobraza Donji Kamenjak i medulinski arhipelag – usvojeno
* Prijedlog Godišnjeg programa zaštite, održavanja, očuvanja, promicanja i korištenja zaštićenih područja Općine Medulin - usvojeno